Here is a page extracted from Wikipedia that may contain CSS, HTML, and a lot of unformatted text.

Title: Gúdar-Chabalambre
Content: Iste articlo ye sobre a comarca de Gúdar-Chabalambre. Ta atros emplegos se veiga Chabalambre.

Gúdar-Chabalambre ye una comarca d'a provincia de Teruel, Aragón, Espanya. Situada a lo sud d'a provincia y mugant con Castellón. Actualment tien mas de 7.000 habitants repartius en 24 municipios. A suya capital ye Mora de Rubielos y o suyo actual president ye Manuel Lazáro, d'o Partido Aragonés, qui ye tamién l'alcalde de Manzanera.

Capital: Mora de Rubielos
Superficie: 2.351,6 km2
Población: 7.892 habitants

Ista comarca ye trescruzada por a N-234 (que actualment ye estando transformada en autovía), que une Valencia con o norte, arredol d'ista carretera se vertebran as comunicacions d'a comarca. Paralela a ella transcorre a vía d'o tren y a vía verda, un pasache turistico por o puesto que pasaba l'antigo tren menero de Uellos Negros.

Cheografía 
A comarca ye dividida por a depresión de Sarrión y o río Millars en dos domos serranos, o macizo de Chabalambre y as serranías de Gúdar, con altarias maximas de 2.020 y 2.024 metros respectivament. Dende o punto de vista medioambiental as dos poseyen zonas con una important biodiversidat y proporcionan augua a las compleganzas d'os ríos Millars y Guadalaviar.

Territorio y población

Economía 
Entre os suyos servicios destacan as suyas dos estacions d'esquí: Valdelinars y Chabalambre. Ye una comarca que vive d'o turismo mientres toda l'anyada, en hibierno por istas dos estacions d'esquí y en estiu por o turismo termal y d'interior. Existen municipios molimentals como Rubiuelos de Mora, Mora de Rubielos u Manzanera; tamién bi ha cuantos balniarios, zonas d'acampada, puestos t'a practica de muitos esportes, etcetra... O turismo d'a comarca viene principalment d'a Comunidat Valenciana.

Se veiga tamién 
 Lista de molimentos de Gúdar-Chabalambre.